CRANE หมดกำไรพิเศษจากการขายอสังหาริมทรัพย์ กำไร Q1/58 ลด 76%
CRANE หมดกำไรพิเศษจากการขายอสังหาริมทรัพย์ กำไร Q1/58 ลด 76% มาที่ 38.25 ลบ. จาก 157.13 ลบ. ในปีก่อน
20 มี.ค. 2560

บริษัท ชูไก จำกัด (มหาชน) หรือ CRANE รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 38.25 ล้านบาท หรือมีกำไรสุทธิ 0.055 บาทต่อหุ้น ลดลง 76% จากช่วงเดียวกันของปีก่อนที่มีกำไรสุทธิ 157.13 ล้านบาท หรือมีกำไรสุทธิ 0.225 บาทต่อหุ้น
ทั้งนี้ผลการดำเนินงานดังกล่าวที่ลดลง เนื่องจากในรอบระยะเวลาเดียวกันของปีก่อน บริษัทมีกำไรจากการขายอสังหาริมทรัพย์เพื่อการลงทุนเท่ากับ 122.04 ล้านบาท และกำไรจากการดำเนินธุรกิจ 35.09 ล้านบาท เมื่อเทียบกำไรสุทธิจากการดำเนินธุรกิจ บริษัทมีกำไรเพิ่มขึ้น 3.16 ล้านบาท